LA UNION – Ginandat a dukuten iti saan pay a nabigbig a suspek a naglugan ti nalabbaga a besta van iti maysa a 15-anyos a barito idiay Barangay Sevilla, San Fernando City, La Union agarop alas 10:45 ti rabii.
Iti eksklusibo nga interview ti Bombo Radyo La Union kenni Barangay Captain Godofredo Flores ti Barangay Tanqui, imbaga na a nakalibas iti ubing manipud iti maipagarop a kidnapper idi kinagat na iti ima ti suspek kasaruno ti napaspas a panagtaray na.
Dagus a nagipulong ti ubing iti ina na a ni Melanie Peralta ti Purok 1, Sevilla, San Fernando City ken nagpa-arayat met ti ina iti kaasetgan a tanod outpost iti Brgy. Tanqui.
Kasaruno daytoy, in-report ti ina iti cuerpo ti pulisiya ti San Fernando iti insidente iti tulong ni chief tanod Rudy Rivera, ken dagus met a nai-flash alarm iti kabangibang nga ili iti insidente para iti posible a panang-intercept iti lugan dagiti suspek ngem napaay dagitoy.
Kabayatanna, iti met interview iti barito, imbaga na a nakakita ti sumagmamano a lallaki ken adda pay sako iti uneg ti van.
Kinuna na a ti lalaki a nanggandat a mangdukot kenkuana ket natayag ken dackel ti pammagi na.
Dagus a naglibas ti van a nagturong iti amianan a direksiyon.
Naamwan a maysa nga out-of-school youth wenno nagsardeng nga agadal iti nasao a barito.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn